Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 2000. évi XLIII. törvény alapján szervezett hulladékkezelési közszolgáltatás keretében – gondoskodnak. Az összeg a fajlagos lakossági ráfordítások (díjak) csökkentéséhez járul hozzá.
Paragraph Index: 977

j) Idõskorúak, pszichiátriai és szenvedélybetegek, hajléktalanok nappali intézményi ellátása FAJLAGOS ÖSSZEG: 197 000 forint/fõ A hozzájárulást azok a helyi önkormányzatok vehetik igénybe, amelyek a Szoctv.-ben szabályozott módon idõskorúak, pszichiátriai és szenvedélybetegek, valamint hajléktalanok számára nappali ellátást biztosító intézményt tartanak fenn. A taglétszámban nem vehetõk figyelembe a kizárólag étkezésben részesülõk és a 30 napnál folyamatosan hosszabb ideig távolmaradók, kivéve a nappali melegedõt igénybevevõket. Az ellátottak számának meghatározása: tervezéskor az ellátottak becsült száma osztva 251-gyel, elszámolásnál az ellátottak gondozási naplója (esemény-, illetve látogatási napló) alapján naponta összesített tagok számának – a heti 6, illetve heti 7 napos nyitva tartással mûködõ intézmények a 6, illetve 7 nap – alapul vételével számított éves ellátotti létszám osztva 251-gyel. A hozzájárulás az éves átlaglétszámra a mûködési engedélyben szereplõ létszám erejéig vehetõ figyelembe. A hajléktalanok számára nappali ellátást nyújtó intézményben az elszámolás alapja a külön jogszabályban meghatározott látogatási napló alapján számított létszám, amely naponként nem lehet több a mûködési engedélyben szereplõ férõhelyszám háromszorosánál.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes